אבדן כספי ציבור עקב החלטה שגויה - הרב שלמה אישון - מורשת שו"ת
דף הבית » שאל את הרב - שאלות ותשובות ביהדות ובהלכה » אבדן כספי ציבור עקב החלטה שגויה
אבדן כספי ציבור עקב החלטה שגויה
מתוך: משפט » גזל וגניבה, נזקי ממון פורסם בכ"ג באייר התשע"ג
אני גבאי בבית הכנסת שלי. לאחרונה ארגנתי אירוע לבית הכנסת, יחד עם גבאים נוספים. עקב טעויות שעשיתי (אחת מהן טעות פשוטה של חישוב, שנבעה מחוסר ריכוז) קניתי כמות גדולה מדי של אוכל (במידה משמעותית), מה שהגדיל את ההוצאה מכספי בית הכנסת. אמנם חלק מהאוכל נאכל על ידי האנשים ומה שנשאר נלקח על ידי אנשים לביתם, אך ניתן היה להסתפק בהרבה פחות.
האם עלי לשלם לבית הכנסת על ההוצאה המיותרת שגרמתי?
אם אכן הייתה טעות פשוטה שנבעה מחוסר לב שכתוצאה ממנה גרמת לבית הכנסת הוצאה מיותרת, עליך להחזיר לבית הכנסת את ההוצאה המיותרת לה גרמת. אולם, כמובן שמתפללי בית הכנסת רשאים למחול לך אם הם סבורים שהיות שאתה משקיע מזמנך בהתנדבות, לשם שמים, לטובת בית הכנסת, אין זה ראוי לחייב אותך
בכל מקרה, אלו שלקחו את האוכל לביתם ואכלוהו, צריכים גם הם להשתתף בתשלום שהרי נהנו מן האוכל, אם כי אינם צריכים להשתתף בכל העלות שהרי לא בקשו את האוכל מלכתחילה.
הנך מוזמן להגיב על אבדן כספי ציבור עקב החלטה שגויה